Diamond League 2020

Diamond League 2020 var den ellevte sesongen av friidrettsserien Diamond League, som arrangeres av World Athletics (tidligere IAAF). Diamond League 2020 bestod av 8 stevner, etter at koronaviruspandemien medførte endringer og avlysninger.

Endringer i 2020

Øvelser 
Før sesongen startet ble det gjort en del endringer i formatet. Antall øvelser som inngår i Diamond League ble redusert fra 16 til 12 per kjønn, ved at øvelsene 200 meter, 3000 meter hinderløp, tresteg og diskoskast ikke lenger var inkludert som Diamond League-øvelser. Dette var for å tilpasse arrangementene til TV-sendinger på 90 minutter. Øvelsene kan inngå i det friidrettsstevnet som er en del av Diamond League, men teller ikke i Diamond League. De øvelsene som ble beholdt var:

 100 meter
 400 meter
 800 meter
 1500 meter
 3000 meter
 100/110 meter hekk
 400 meter hekk
 Høydehopp
 Stavsprang
 Lengdehopp
 Kulestøt
 Spydkast

De øvelsene som utgikk ble innlemmet i den nye friidrettsserien World Athletics Continental Tour, som fra 2020 overtok etter IAAF World Challenge som «nivå 2» innen friidrettsstevner.

Stevner 
I tillegg endringene i øvelsene ble det gjort endringer i hvilke stevner som inngår i Diamond League. British Grand Prix ble flyttet fra Alexander Stadium i Birmingham til Gateshead International Stadium i Gateshead grunnet renovering av stadionet. Prefontaine Classic kunne igjen arrangeres på Hayward Field i Eugene, etter at denne var renovert. Stevnet i Doha kunne også arrangeres på Qatar Sports Club (Suheim bin Hamad Stadium) igjen, slik det ble fra 2010 til 2018. Golden Gala ble flyttet til Stadio San Paolo i Napoli fordi Stadio Olimpico skulle renoveres, men ble likevel arrangert på Stadio Olimpico fordi arrangementet ble utsatt, og da var stadionet ferdig renovert. Arrangørene planla også å til et stevne til i Kina, i tillegg til Shanghai Golden Grand Prix, men dette ble utsatt til 2021-sesongen.

I motsetning til de siste årene ble det planlagt å ha finaler i kun ett stevne, Weltklasse Zürich.

De stevnene som ble planlagt var dermed som følger: (Diamond League-finalen markert i blått)

Tilpasninger til koronaviruspandemien 
Koronaviruspandemien startet før Diamond League 2020 var i gang. Den 18. mars ble stevnene i Qatar og Kina utsatt. I april ble også stevnene i Eugene og Paris også utsatt, samt at Bislett Games endret konkurranseform og navn, til Impossible Games. Nye forskyvninger ble gjort 12. mai, og stevnene i Rabat, London og Zürich ble avlyst.

Den 26. juni ble det besluttet at Diamond League ikke skal ha poengsystem og finale, men kun være frittstående friidrettsstevner.

Den faktiske kalenderen ble til slutt som følger:

Referanser

Eksterne lenker 
 Diamond League

Diamond League
Friidrett i 2020
Arrangementer påvirket av koronaviruspandemien